**Príloha č. 4 k Rámcovej dohode**

**Opis predmetu zákazky**

1. **Predmet zákazky**

Predmetom zákazky je dodanie zvodidlového systému Kremsbarrier, demontáž poškodených dielov zvodidlového systému, odvoz týchto dielov na príslušné SSÚD/SSÚR a montáž nových dielov zvodidlového systému pre potreby NDS, a.s. – jednotlivých SSÚD, SSÚR“) a SŠČ. Požiadavky na jednotlivé dodávky, demontáž a montáž nových dielov zvodidlového systému, spolu s termínmi ich plnenia, budú upresňované priebežne formou čiastkových objednávok objednávateľa.

1. **Miesto dodania tovaru**

Miesta dodania zvodidlového systému Kremsbarrier sú uvedené v Prílohe č. 1 Odberné miesta a kontaktné osoby k tejto časti SP (zároveň Príloha č. 1 k Rámcovej dohode).

1. **Termín dodania tovaru**

* Termín dodania tovaru na príslušné miesto dodania je najneskôr do 28 kalendárnych dní pre cestné zvodidlá a do 45 kalendárnych dní pre mostné zvodidlá odo dňa doporučeného doručenia objednávky, ak v objednávke nie je uvedená iná (kratšia/dlhšia) lehota dodania tovaru v ktorej bude špecifikované potrebné množstvo a druh tovaru.
* Súčasťou dodávky tovaru je aj vyloženie tovaru v mieste dodania uvedeného v objednávke. Zoznam miest dodania je uvedený v Prílohe č. 1 Odberné miesta a kontaktné osoby k tejto časti SP (zároveň Príloha č. 1 k Rámcovej dohode).

1. **Technická špecifikácia tovaru**

- objednávaný zvodidlový systém Kremsbarrier sa riadi podľa Technických podmienok výrobcu (ďalej len „TPV“) EV 04-12 – oceľové zvodidlo voest-alpine, TPV EV 01-20 – oceľové zvodidlo voest-alpine systém 2, TPV EV 01-20 – oceľové zvodidlo voest-alpine systém 2 – dodatok č. 1, TPV EV 01-14 – oceľové zvodidlo voest-alpine systém 3 resp. podľa aktuálne platných TPV v čase objednávania;

- zvodidlá musia vyhovovať kritériám v zmysle Technických podmienok (ďalej len „TP“) 010 – zvodidlá na pozemných komunikáciách, TP 108 - zvodidlá na pozemných komunikáciách (oceľové zvodidlá), vydaných Ministerstvom dopravy a výstavby Slovenskej republiky (ďalej len „MDaV SR“), ako aj STN EN 1317-1, STN EN 1317-2 a STN EN 1317-5 + A2, resp. podľa aktuálne platného TP, STN EN v čase objednávania;

- povrchová úprava zvodidlového systému Kremsbarrier – zinkovaním, podľa STN EN ISO 1461.

1. **Demontáž a montáž zvodidlového systému**

Dodávateľ je povinný zúčastniť sa na požiadanie Objednávateľa obhliadky miesta demontáže a montáže zvodidlového systému pred vystavením objednávky z dôvodu vyšpecifikovania súčastí zvodidlového systému.

Všetky práce pri demontáži a montáži oceľových zvodidiel musia byť koordinované, práce sa musia realizovať výhradne na pracovnom mieste, ktoré bude vymedzené dočasným dopravným značením, ktoré zabezpečí príslušné SSÚD alebo SSÚR na vlastné náklady.

Pred začatím prác na demontáži a montáži zvodidlového systému Dodávateľ odovzdá Objednávateľovi na schválenie technologický postup na jednotlivé činnosti a plán BOZP.

Práce pri demontáži a montáži zvodidlového systému musia byť zrealizované tak, aby bola zabezpečená plynulosť a bezpečnosť cestnej premávky, a aby nebol činnosťou Dodávateľa poškodený majetok Objednávateľa. Dodávateľ zodpovedá za poriadok a čistotu na pracovisku a je povinný odstraňovať na svoje náklady odpady a nečistoty vzniknuté jeho prácami. Vytýčenie inžinierskych sietí zabezpečí na vlastné náklady príslušné SSÚD alebo SSÚR na žiadosť dodávateľa.

Demontované zvodidlá sú majetkom Objednávateľa a Dodávateľ ich zápisnične odovzdá príslušnému SSÚD alebo SSÚR, v ktorého správe sa nachádza úsek demontovaných zvodidiel. Vykládku a uloženie demontovaných zvodidiel na skládke zabezpečí Dodávateľ.

1. Ostatné požiadavky na plnenie predmetu zákazky

6.1 Uchádzač, ktorý nie je priamo výrobcom zvodidiel dodávaných ako predmet zákazky predloží do ponuky:

a) doklad od výrobcu resp. doklad potvrdený výrobcom (vyhlásenie o spolupráci), z ktorého bude vyplývať záväzok výrobcu dodávať uchádzačovi tovar tvoriaci predmet zákazky, a z ktorého bude zároveň vyplývať oprávnenie uchádzača dodávať tento tovar; alebo

b) v prípade ak má uchádzač v pláne dodávať tovar tvoriaci predmet zákazky od akýchkoľvek iných osôb odlišných od výrobcu (t. j. distribútor výrobcu), uchádzač predloží doklad od tohto distribútora, resp. doklad potvrdený týmto distribútorom, z ktorého bude vyplývať záväzok distribútora dodávať uchádzačovi tovar tvoriaci predmet zákazky; spolu s týmto dokladom uchádzač zároveň predloží aj doklad od výrobcu resp. doklad potvrdený výrobcom, z ktorého bude vyplývať oprávnenie uchádzača dodávať tento tovar prostredníctvom distribútora podľa predchádzajúcej vety tohto bodu.

Na tieto účely uchádzač predloží originály alebo overené kópie zmlúv o distribúcii, zmlúv o obchodnom zastúpení prípadne iných obdobných zmlúv, vyhlásení alebo iných rovnocenných dokladov, z ktorých budú jasne vyplývať záväzky vyžadované na základe bodov a) alebo b).

1. TP výrobcu - TPV EV 04-12 – oceľové zvodidlo voest-alpine, TPV EV 01-20 – oceľové zvodidlo voest-alpine systém 2, TPV EV 01-20 – oceľové zvodidlo voest-alpine systém 2 – dodatok č. 1, TPV EV 01-14 – oceľové zvodidlo voest-alpine systém 3 resp. aktuálne platné TPV v čase verejného obstarávania (postačí neoverená kópia).
2. Montážny manuál (návod na montáž) pre každý typ zvodidlového systému:

|  |  |  |
| --- | --- | --- |
| **Kremsbarrier systém 1** | **Kremsbarrier systém 2** | **Kremsbarrier systém 3** |
| Kremsbarrier 1 RN2 C | Kremsbarrier 2 RH1 C | Kremsbarrier 3 RH 2 |
| Kremsbarrier 1 RN2 V | Kremsbarrier 2 RH1 L | Kremsbarrier 3 RH2 B |
| Kremsbarrier 1 RN2 V BP | Kremsbarrier 2 RH2 B | Kremsbarrier 3 RH4 |
| Kremsbarrier 1 RH1 B | Kremsbarrier 2 RH2 C | Kremsbarrier 3 RH4 V |
| Kremsbarrier 1 RH1 C | Kremsbarrier 2 RH2 C 1,27 | Kremsbarrier 3 RH2 - mosty |
| Kremsbarrier 1 RH1 V | Kremsbarrier 2 RH2 K | Kremsbarrier 3 RH3 V - mosty |
| Kremsbarrier 1 RH2 | Kremsbarrier 2 RH3 | Kremsbarrier 3 RH4 - mosty |
| Kremsbarrier 1 RH3 | Kremsbarrier 2 MH2 C |  |
| Kremsbarrier 1 MH2 | Kremsbarrier 2 MH2 C MUF |  |
| Kremsbarrier 1 MH3 | Kremsbarrier 2 MH3 C |  |
| Kremsbarrier 1 RH2 - mosty | Kremsbarrier 2 RH2 C - mosty |  |
| Kremsbarrier 1 RH2 BZ - mosty | Kremsbarrier 2 RH2 K - mosty |  |
| Kremsbarrier 1 RH2 K - mosty | Kremsbarrier 2 RH3 C - mosty |  |
| Kremsbarrier 1 RH3 - mosty | Kremsbarrier 2 MH3 C - mosty |  |

Potvrdenie od výrobcu (čestné vyhlásenie), že absolvoval odborné školenie na montáž zvodidlového systému Kremsbarrier a je teda oprávnený vykonávať montáž týchto zvodidiel.

V .................................. dňa .................

Meno, priezvisko a podpis uchádzača resp. štatutárneho zástupcu: ............................................